આજે તો મોટા ભાગની શાળાઓમાં દરેક તહેવારની ઉજવણી થતી હોય છે. રક્ષાબંધન પણ ઊજવવામાં આવે છે. સારા મિત્રો એકબીજાને રાખડી બાંધે છે, શિક્ષકો છોકરાઓ પાસે ગિફ્ટ મંગાવે છે અને છોકરીઓ રાખડી લાવે છે. તહેવાર ઊજવ્યા પછી તેના ફોટા સોશિયલ સાઇટ પર મૂકવામાં આવે છે અને ધીમે-ધીમે શાળાઓ બદલાતા અથવા મોટા થતા આ રાખી શાળાઓ સુધી સીમિત બની રહે છે. તેવા સમયે અશ્વિનભાઈ અને કરુણાબહેનના પ્રેમ માટે સહજતાથી માન થઈ આવે. કરુણાબહેન અને અશ્વિનભાઈએ આજદિન સુધી કોઈ પણ પ્રકારના દેખાડા વગર આ સબંધ નિભાવ્યો છે. કરુણાબહેનને ત્રણ ભાઈઓ છે તો અશ્વિનભાઈના એક જ બહેન છે, પણ સો બરાબર છે.